شێخ عزالدّین نەقشبەندی
خواناسی پیرۆزی رێگەى عیرفان و تەریقەتی نەقشبەندی ، مورشید و ڕابەری شەرع زان و زانا بە یەکتاپەرستی و خواناسی و خواویستی ، حەزرەتی شێخ عزالدین نەقشبەندی پیرخضری چەمپاراوی .

ناوی تەواوی: 
شێخ عزالدین نەقشبەندی پیرخضری چەمپاراو ، کوڕی شێخ مەلا عبدالقادری نەقشبەندی ، کوڕی سەیید محمد ، کوڕی سەیید ئەحمەد ، کوڕی سەیید مصگفى ، لە نەوەى مامۆستا سەیید حسنە ، کە مەزاری پیرۆزی لاى مەزاری (پیرمەسورە ) لە گەڕەکی حاجی حانی شاری سولەیمانیە، لە ساداتی پیرخضری شاهۆیە ، لە نەوەى حەزرەتی ئیمام (رضا)ی مەشهەدە .

لەدایکبوونی: 
رۆژی سێ شەممە 10/11/1903- زاینی ، لە گوندی (ئاڵەکی) نزدیکی چوارتای پارێزگاى سولەیمانیە ، کوردستانی / عێراق . 

شوێنی نیشتەجێ بوون : کوردستانی عێراق و ئێران .

مەزهەبی: 
شافیعی مەزهەب بووە .

بیروباوەڕی: 
بیروباوەڕی ئەشعەری بووە.

تەسەووفی: 
مورشید و ڕابەری تەریقەتی نەقشبەندی بووە.

بنەماڵەکەی 
   ئەم بنەماڵە پیرۆزە دەگەنەوە بە مامۆستا مەلا سەیید حەسەن کە لە (حاجی تەکیە)ی قەیوانەوە هاتونەتە شارى سولەیمانی وە دەچنەوە لە نەسەبا بۆ حەزرەتی ئیمام (رچا)ی مەشهەد.

تەسەووف و عیرفانی: 
ڕابەرو مورشیدی گەورەی دیاری رێبازی پیرۆزی نەقشبەندی بووە .

ئەولادەکانی: 
  شێخ فخرالدین ، شێخ محی الدین ، کافیە خان ، مەریم خان ، ستارە خان ، فەیمە خان ، فاگمه خان ، تەلآ خان ، عائیشە خان، گەلاوێژخان ، سەبری خان .

زانست و خوێندنی: 
   سەرەتا لە ساڵی 1910 – زاینی ، لە خزمەت باوکیدا دەست دەکات بە خوێندن لە مەدرەسەکەى خۆیان لە گوندی ( چنارە ) ی  لاى چوارتای پارێزگاى سولەیمانی ، پاشان لە ساڵی 1916- زاینی ، رودەکاتە شارى سولەیمانی لە خزمەت مامۆستا ناودارەکانی ئەو سەردەمە دەخوێنێت ، پاشان لە ساڵی 1920- زاینی دەچێتە گوندی (چنگیان) لە ناوچەى شارباژێری سەر بە (چوارتا)ی پارێزگاى سولەیمانی لە کوردستانی عێراق ، لە خزمەت زانای ناودار حاجی مامۆستا مەلا عارفی چنگیانی کوڕی خوالێخۆشبوو حاجی مامۆستا مەلا قادری چنگیانی ، تەواوی زانستە شەرعیەکان تەواو دەکات و لە رۆژی دوو شەممە 25/9/1922- زاینی ، بڕوانامەی زانستی وەردەگرێت.

تەسەووف و تەریقەتی: 
   لە دوای تەواوکردنی زانستە شەرعیەکان لە خزمەت مورشید و ڕابەری گەورەی تەریقەتی نەقشبەندی ، حەزرەتی شێخ مەلا عبدالقادری نەقشبەندی باوکیدا ، خەریکی سەیرو سلوک دەبێت ، وە تەواوی پلەکانی عیرفان و تەریقەتی نەقشبەندی تەواو دەکات ، وە لە خزمەتیا مۆڵەتی ئیرشاد وەردەگرێت ، وە لە رۆژی هەینی 30/3/1934- زاینی دەبێتە مورشید و ڕابەری گەورەو ناوداری رێبازی پیرۆزی نەقشبەندی .

چەند فەرمودەیەکی: 
1.    خۆتان بەدوور بگرن لە کۆڕو دانشتنی خەڵکانی خراپ ..

2.    هەر کات ویستان دڵتان دامەزراوبێت داوای یارمەتی بکەن بە پاراستنی زمانتان لە هەڵە.

3.    تەسەووفی ڕاستەقینە : خاوێنی دڵی موریدە.

4.    زیکرو یادی خوا هۆکارى پاکی رۆحە .

5.    شوێن کەوتنی هەواو هەوەس کلیلی گشت هەڵەو تاوانەکانە .

6.    نوێژکردن باشترین یارمەتیدەرى تۆیە لەسەر بەلآو ناهەمواری و کێشەکان .

7.    ئەدەب بۆ ئینسان چاکترین نیعمەتی خوایە .

8.    عەقڵی سالم ، دەتگێڕێتەوە لە هەڵە .

9.    گشت کاروبارت تەسلیم بە خوا کە مورید ، دەبێتە هۆی سەرکەوتنت لە رێبازی پیرۆزی نەقشبەندی چەمپاراو.

10.  یادی مردن دەرمانی دڵە.

11.  خۆشەویستی سەروەت و سامان بناغەى هەموو شەڕێکە ، خۆشەویستی ئارەزوبازی بناغەى گشت عەیب و عارێکە .

12.  پێداگری لە نزاو پاڕانەوە ، بە سودترە لە دونیاو ئەوەى لە دونیادایە.

13.  تەندروستی لاشە بە کەم خۆریە ، تەندروستی رۆح بەکەم تاوانیە .

دانراوەکانی حەزرەتی شێخ عزالدّین نەقشبەندی 
   حەزرەتی شێخ عزالدین نەقشبەندی دەیان و سەدان بابەت و مەقالەو فەتواى لە مەزهەبی حەزرەتی پێشەوا شافیعی هەیە ، وە یەک کتێبی دەست نووسی هەیە بە ناوی : (مجمع المسائل ) لە بابەتی هەمەجۆر.

وەفاتی 
   فەوتی حەزرەتی شێخ عزالدین نەقشبەندی پیرخچری چەمپاراوی ، لە رۆژی دوو شەممە : 18/3/1974- زاینی ، 23/2/1394- کۆچی ، لە گوندی چەمپاراوی سەر بە شارى بانەى کوردستانی رۆژهەلآت ، لە مەرقەدی حەزرەتی شێخ مەلا عبدالقادری نەقشبەندی باوکیدا بە خاک سپێردراوە .

سەرچاوەکان: